Τζόζεφ Γουάιζμαν

Ο **Τζόζεφ Γουάιζμαν** (Αγγλικά: Joseph Wiseman,15 Μαΐου 1918 – 19 Οκτωβρίου 2009) ήταν Καναδοαμερικανός ηθοποιός του θεάτρου, του κινηματογράφου και της τηλεόρασης. Πρωταγωνίστησε ως ο κακός Τζούλιους Νο στην πρώτη ταινία της σειράς Τζέιμς Μποντ με τίτλο *[[Τζέιμς Μποντ, πράκτωρ 007, εναντίον Δόκτορος Νο]]* (1962). Ήταν επίσης γνωστός για τον ρόλο του ως αρχηγός του εγκλήματος Μάνι Γουάισμπορντ στην τηλεοπτική σειρά *Οι σκληροί του Σικάγο* και τη μακρά καριέρα του στο Μπρόντγουεϊ, όπου κάποτε αποκαλούνταν «ο πιο τρομακτικός ηθοποιός στο αμερικανικό θέατρο». 

## Τα πρώτα χρόνια
Ο Γουάιζμαν γεννήθηκε στο Μόντρεαλ του Κεμπέκ, στον Καναδά, από Εβραίους γονείς, τον Λούις και την Περλ Γουάιζμαν, και μεγάλωσε στη Νέα Υόρκη των Ηνωμένων Πολιτειών.  Σε ηλικία 16 ετών, άρχισε να παίζει σε καλοκαιρινές παραστάσεις και έγινε επαγγελματίας, κάτι που δυσαρέστησε τους γονείς του.

Ήταν απόφοιτος του λυκείου Τζον Άνταμσ στο Κουίνς της Νέας Υόρκης και αποφοίτησε τον Ιούνιο του 1935,  όπως και ο συμπρωταγωνιστής του στην ταινία *Δρ Νο* Τζακ Λορντ.

Ο Γουάιζμαν έκανε το ντεμπούτο του στο Μπρόντγουεϊ το 1938, παίζοντας έναν μικρό ρόλο στο έργο *Abe Lincoln in Illinois* του Ρόμπερτ Σέργουντ. Μεταξύ των πολλών παραστάσεων όπου εμφανίστηκε ήταν ο πρωταγωνιστικός ρόλος στο *In the Matter of J. Robert Oppenheimer* στο Μπρόντγουεϊ το 1968, και ο ρόλος του πατέρα Μασιέ στην αρχική παράσταση του Μπρόντγουεϊ *Ιωάννα της Λωραίνης* του Μάξγουελ Άντερσον, το οποίο τελικά έγινε η ομότιτλη ταινία με την Ίνγκριντ Μπέργκμαν.

Ο Γουάιζμαν εμφανίστηκε σε αρκετές ταινίες τη δεκαετία του 1950. Έκανε την πρώτη του μεγάλη εμφάνιση στον κινηματογράφο το 1951 στην ταινία *[[Αστυνομική Ιστορία (ταινία, 1951)|Αστυνομική ιστορία]]*, όπου ξανάπαιξε τον ρόλο του ως μικροαπατεώνας από το Μπρόντγουεϊ. Λίγο αργότερα, υποδύθηκε τον άσπονδο εχθρό του Μάρλον Μπράντο στην ταινία *[[Βίβα Ζαπάτα!]]* (1952). Ο ρόλος του Γουάιζμαν ως δρ Νο στην πρώτη ταινία της σειράς Τζέιμς Μποντ από την Eon Productions ήταν απόφαση του παραγωγού Χάρι Σάλτσμαν, ο οποίος επέλεξε τον Γουάιζμαν για τον ρόλο τον Δεκέμβριο του 1961. Η ερμηνεία του Γουάιζμαν στην ταινία *Αστυνομική ιστορία* του χάρισε αυτόν τον ρόλο.  (Αργότερα, ο Γουάιζμαν έβλεπε την ταινία με περιφρόνηση και προτίμησε να τον θυμούνται για την καριέρα του στο θέατρο). 

Το 1967, επιλέχθηκε για τον ρόλο του πατέρα του Μπίλι Μίνσκι στην *Τη νύχτα που γεννήθηκε το στριπ-τιζ*. Αργότερα, εμφανίστηκε δίπλα στον Λόρενς Ολίβιε στην τανία *The Betsy* (1978). Ο Γουάιζμαν πήρε μέρος σε μια μεγάλη ποικιλία άλλων ταινιών. Εκτός από το ότι ήταν μόνιμος πρωταγωνιστής στη σειρά *Οι σκληροί του Σικάγο*, έκανε γκεστ και κάμεο εμφανίσεις σε τηλεοπτικές σειρές όπως *Σικάγο 1930*, *Η ζώνη του λυκόφωτος,* *Μάγκνουμ* και *Μπακ Ρότζερς.* Η τελευταία του ταινία κυκλοφόρησε το 1988, αν και έκτοτε εμφανίστηκε σε τηλεοπτικές σειρές όπως οι *[[Μαγκάιβερ]]*, *Οι δικηγόροι του Λος Άντζελες* και *[[Νόμος και τάξη (τηλεοπτική σειρά)|Νόμος και τάξη]].* Η τελευταία εμφάνιση του Γουάιζμαν στην τηλεόραση ήταν στον δευτερεύοντα ρόλο του Σέιμουρ Μπέργκριν σε ένα επεισόδιο του Νόμος και τ*άξη* το 1996 με τίτλο «Οικογενειακή Επιχείρηση». Η τελευταία του εμφάνιση στο Μπρόντγουεϊ ήταν στην παράσταση *Η δίκη της Νυρεμβέργης* το 2001.

Μετά τον θάνατο του Τσαρλς Γκρέι το 2000, ο Γουάιζμαν ήταν ο τελευταίος επιζών βασικός κακός των ταινιών της σειράς Τζέιμς Μποντ που γύρισε ο Σον Κόνερι για τη United Artists.

## Προσωπική ζωή και θάνατος
Ο Γουάιζμαν παντρεύτηκε τη Νελ Κινάρντ στις 25 Αυγούστου 1943 στη Νέα Υόρκη, αλλά χώρισαν στις 15 Μαΐου 1964 στο Ντάραμ της Βόρειας Καρολίνας.  Ήταν παντρεμένος με τη χορεύτρια, δασκάλα και χορογράφο Περλ Λανγκ από το 1964 μέχρι τον θάνατό της τον Φεβρουάριο του 2009.  Απέκτησε μια κόρη με την Κινάρντ, τη Μάρθα Γκράχαμ Γουάιζμαν.  Ο Γουάιζμαν πέθανε στις 19 Οκτωβρίου 2009, μόλις 8 μήνες μετά τον θάνατο της συζύγου του.

## Φιλμογραφία

 

## Παραπομπές

## Εξωτερικοί σύνδεσμοι

* 
* 
* The O'Neill Theater Center

Κατηγορία:Καναδοί ηθοποιοί θεάτρου
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης